MS «Sandnes» (1950)

MS «Sandnes» var i perioden 1950-1974 et kystruteskip tilhørende Sandnæs Dampskibs-Aktieselskab (SDA), Sandnes som gikk fast i nattruten Sandnes/Stavanger-Haugesund-Bergen. «Sandnes» var ikke bare det største og flotteste av nattruteskipene, men var også et særdeles velproporsjonert fartøy som hyppig ble omtalt som kystens vakreste skip. Etter at nattruten ble nedlagt i 1974 ble «Sandnes» solgt for bruk som losjiskip «Vikingfjord» under plattformbygging, før det i 1977 ble skoleskip «Gann» i Stavanger og fra 1995 «Sjøkurs» i Kristiansand. Da «Sjøkurs» i 2007 skulle erstattes av MS «Ragnvald Jarl» ble det gamle nattruteskipet solgt hjem til Rogaland hvor det fikk tilbake sitt gamle navn og ble oppmalt i sin originle SDA-grønnfarge. Per 2010 er «Sandnes» erklært bevaringsverdig av Riksantikvaren og er Norges største veteranskip.


== MS «Sandnes» ==
194x: Kontrahert ved Nylands Verksted, Oslo (byggenr. 374).
Mars 1950: Levert som kystruteskip «Sandnes» til Sandnæs Dampskibs-Aktieselskab, Sandnes. Kjenningsmål: 221,7’ x 36,1’ x 21,2’  Brt:1 534. Motor: 6syl 2tev Atlas Polar dieselmotor   1 800bhk.
25. mars 1950: Presentert i Sandnes for første gang. En stor folkemengde møtte opp på kaien og skipet høstet mange lovord, men enkelte var overrasket over at skipet var malt en «feil» og lysere grønnfarge enn de tidligere SDA-skipene.
1950: Satt inn i nattruten Sandnes/Stavanger-Haugesund-Bergen i samseiling med Det Stavangerske Dampskibsselskabs kystruteskip «Stavanger» og «Kong Sverre». «Sandnes» gikk alle SDAs tre ukentlige seilinger, mens «Stavanger» gikk tre og «Kong Sverre» gikk én. Kaptein var Eilif Samuelsen.
1956: Ny kaptein: Olav Opsahl.
23. desember 1962: «Kronprinsesse Märtha» avløste «Kong Sverre» i nattruten.
1963: Ny kaptein: Ola Ueland.
Oktober 1968: Grunnstøtte ved Kopervik. Liten skade.
1. oktober 1972: Nattruten omgjort til to skip i full alternering. «Sandnes» og «Kronprinsesse Märtha» fortsatte i ruten, mens «Stavanger» ble da tatt ut og gikk i opplag.
1. september 1974: Gikk siste tur i nattruten sammen med «Kronprinsesse Märtha». Nattruten ble så nedlagt.


== Losjiskip MS «Vikingfjord» ==
September 1974: Solgt til Simon Møkster, Stavanger for kr.1 500 000. Omdøpt «Vikingfjord». Benyttet som losjiskip i forbindelse med bygging av oljeplattformer på Vestlandet.


== Skoleskip MS «Gann» og MS «Sjøkurs» ==
1977: Solgt til Rogalands Sjøaspirantskole /v Unge Sjømenns Kristelige Forening, Stavanger. Omdøpt «Gann». Noe ombygd ved Georg Eide, Høylandsbygd på Halsnøy. Benyttet som skoleskip.
September 1995: Solgt til Sørlandets maritime videregående skole, Kongshavn i Kristiansand. Omdøpt «Sjøkurs». Benyttet som skoleskip.
9. mars 2007: Avløst som skoleskip av noe nyere og større MS «Ragnvald Jarl» som overtok navnet «Sjøkurs».


== Veteranskip MS «Sandnes» ==
2007: Solgt til Ryfylke Dampskibsselskab, Stavanger som Norges største veteranskip. Omdøpt «Sandnes» igjen. Erklært verneverdig av Riksantikvaren. Brukes til charterturer for opptil 180 personer og med 82 lugarer.
2019: Brukt som kulisse/location under innspillingen av TV-serien Atlantic crossing.


== Se også ==
Sandnæs Dampskibs-Aktieselskab
Nattruten


== Referanser ==


== Kilder ==
www.dnmf.no om MS Sandnes
www.boarding.no "Kystens vakreste" er tilbake etter 33 år !
MS Sandnes sin hjemmeside
Artikkel om Sandnæs Aktie-DS i «Skipet» 4.1991 av Per Alsaker
«Fjordabåtene», Jone Laugaland, 2005, ISBN 82-8140-026-9


== Eksterne lenker ==
(en) Sandnes (ship, 1950) – kategori av bilder, video eller lyd på Commons 
(en) IMO 5310905 – kategori av bilder, video eller lyd på Commons 
(en) MS «Sandnes» – Den internasjonale sjøfartsorganisasjonen